หุ้น22มิ.ย.ปิดลบ3.86จุด
หุ้น22มิ.ย.ดัชนีแกว่งแคบก่อนปิดที่ 1,023.86 จุด ลดลง 3.86 จุด มูลค่าซื้อขาย 21,297 ล้านบาท
22 มิ.ย. 2554

หุ้น22มิ.ย.ดัชนีแกว่งแคบก่อนปิดที่ 1,023.86 จุด ลดลง 3.86 จุด มูลค่าซื้อขาย 21,297 ล้านบาท




ตลาดหุ้นวันที่ 22 มิ.ย. ดัชนีหุ้นแกว่งตัวในกรอบแคบและมาปิดตลาดการซื้อขายที่ระดับ1,023.86 จุด ลดลง 3.86 จุด หรือ 0.38% มูลค่าการซื้อขาย 21,297 ล้านบาท 
นายเทิศศักดิ์ ทวีธีระธรรม ผู้อำนวยการฝ่ายวิจัย บล.เอเชียพลัส กล่าวว่า ดัชนีหุ้นผันผวนในกรอบแคบ แต่ปริมาณการซื้อขายไม่มาก เนื่องจากนักลงทุนต่างรอดูเหตุการณ์เรื่องการเมือง เพราะเป็นช่วงโค้งสุดท้ายของการเลือกตั้งแล้ว 
สำหรับทิศทางในวันพรุ่งนี้(23 มิ.ย.) คงไม่ได้ต่างจากวันนี้ ปัจจัยหลักยังเป็นเรื่องเกี่ยวกับการเมือง เพราะจะมีการปราศรัยของพรรคประชาธิปัตย์ คงต้องติดตามกระแสจะออกมาเป็นอย่างไร โดยให้กรอบการเคลื่อนไหวระหว่า แนวรับ 1,020 จุด และแนวต้าน 1,030 จุด 
กลยุทธ์การลงทุนระยะนี้ยังพอสามารถเก็งกำไรระยะสั้นได้ แต่หากเป็นนักลงทุนที่รับความเสี่ยงได้น้อยแนะนำให้รอจนกว่าการเมืองจะมีความชัดเจน หรือค่อยเข้ามาลงทุนหลังการเลือกตั้งแล้วเสร็จ